
Ember-gép kollaboratív munkavégzés vizsgálatára alkalmas diszkrét eseményű szimulációs modell fejlesztése

Kulcsszavak: diszkrét esemény szimuláció;kollaboratív munkavégzés;gyártócella;automatizált gyártórendszer
A kutatásom célja, hogy olyan diszkrét esemény szimuláció alapú eszköztárat fejlesszek, amellyel hatékonyan és célirányosan tudjuk megvizsgálni ezen kollaborációs folyamatok hatékonyságát és megvalósíthatóságát. A fejlesztett szimulációs modellben kulcsmutatók segítségével vizsgálom a kollaboratív és a szeparált módon megvalósított gyártást. A kutatásom célja, hogy olyan diszkrét esemény szimuláció alapú eszköztárat fejlesszek, amellyel hatékonyan és célirányosan tudjuk megvizsgálni ezen kollaborációs folyamatok hatékonyságát és megvalósíthatóságát. A fejlesztett szimulációs modellben kulcsmutatók segítségével vizsgálom a kollaboratív és a szeparált módon megvalósított gyártást emberek és gépek között. A szimuláció segítségével lehetséges lesz költséghatékonyabban, a valós gyártás megszakítása nélkül fejlesztéseket vizsgálni. Munkám során megoldást mutatok arra, hogy hogyan lehet csökkenteni a gyártás erőforrásigényeit és maximalizálni a robotkar és a dolgozó kihasználtságát. Egy konkrét autóipari beszállító esetében, egy meghatározott munkafolyamatra készítek esettanulmányt, ahol kiértékelésre kerül adott kollaboratív robot és operátorok munkamegosztása.
A dolgozat megírása során egy valós autóipari gyártórendszer működése lett bemutatva, majd a bemutatott gyártási folyamatnak egy diszkrét esemény vezérelt szimulációs modellje került elkészítésre. Az elkészült modellel lehetségessé vált és meg is valósult a jelenlegi gyártás tesztelése, valamint különböző szcenáriók tesztelése is. A tesztnek eredményei kiértékelésre kerültek, majd összehasonlítás által a további következtetéseket vontam le: a gyártásban lévő összeszerelő állomás robotkarját, amely az alkatrészek összeszerelését végzi hatékonyan lehet kiváltani a teszter cellákban rakodó robotkarral oly módon, hogy a robotkar a várakozási idejében átmozogna az összeszerelő géphez és az végezné el az összeszerelési műveleteket. A szimulációk összehasonlításából az is kiderült, hogy a rendszer bővítése további teszterekkel több szempontból is hatékonyabbá tenné a gyártást. A gyártórendszer gépeinek elhelyezkedését módosítva elérhetővé válna az ember-gép ütemezett munkavégzésének, vagy akár a kollaboratív munkavégzésnek lehetősége is, ezzel együtt pedig javulna a robotkar
kihasználtsága is.
A dolgozatom jó példát és segítséget nyújthat azon olvasóknak, akik hasonló módon
szimulációt szeretnének készíteni és kiértékelni.



